CELEX: 52008PC0677
Language: sk
Date: 2008-10-30
Title: Návrh nariadenie Európskeho parlamentu a Rady, ktorým sa mení a dopĺňa nariadenie Európskeho parlamentu a Rady (ES) č. 808/2004 o štatistikách Spoločenstva o informačnej spoločnosti

Dôležité právne oznámenie

|

52008PC0677

Návrh nariadenie Európskeho parlamentu a Rady, ktorým sa mení a dopĺňa nariadenie Európskeho parlamentu a Rady (ES) č. 808/2004 o štatistikách Spoločenstva o informačnej spoločnosti  /* KOM/2008/0677 v konečnom znení - COD 2008/0201 */  

	[pic] | KOMISIA EURÓPSKYCH SPOLOČENSTIEV |Brusel, 30.10.2008KOM(2008) 677 v konečnom znení2008/0201 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie Európskeho parlamentu a Rady (ES) č. 808/2004 o štatistikách Spoločenstva o informačnej spoločnosti(predložená Komisiou)DÔVODOVÁ SPRÁVAKontext návrhu |110 | Dôvody a ciele návrhu Informačné a komunikačné technológie (IKT) majú významný podiel na produktivite a raste hrubého domáceho produktu (HDP) v Európskej únii a značnou a nebývalou mierou menia naše spoločnosti a hospodárstva. IKT sú naďalej hlavnou hnacou silou hospodárskej a sociálnej modernizácie. V politike Spoločenstva sa prijal iniciatívny prístup s cieľom vybudovať plne otvorenú informačnú spoločnosť založenú na rozsiahlom využívaní informačných a komunikačných technológií vo verejných službách, malých a stredných podnikoch (MSP) a v domácnostiach. Porovnávacie hodnotenie zohráva rozhodujúcu úlohu v monitorovaní politiky Spoločenstva a jej pokroku smerom k obnoveným lisabonským cieľom. Toto porovnávacie hodnotenie si vyžaduje zosúladené, spoľahlivé, vysokokvalitné a včasné štatistiky Spoločenstva o informačnej spoločnosti. |120 | Všeobecný kontext Komisia vo svojom oznámení „i2010 – Európska informačná spoločnosť pre rast a zamestnanosť“[1] podporuje otvorenú a konkurencieschopnú digitálnu ekonomiku, zdôrazňuje IKT ako hnaciu silu začleňovania a zvyšovania kvality života a poskytuje jednotnú stratégiu pre sektor IKT a médií. V spojení s touto stratégiou má porovnávacie hodnotenie rozhodujúcu úlohu pri monitorovaní pokroku smerom k obnoveným lisabonským cieľom. Komisia vypracovala hodnotiaci rámec i2010[2] v úzkej spolupráci s členskými štátmi, v ktorom je stanovený zoznam hlavných ukazovateľov pre súvisiaci monitorovací proces. Tieto ukazovatele sú zoskupené podľa hlavných cieľov stratégie i2010, t. j. monitorovanie európskeho informačného priestoru, výskum a inovácie v oblasti IKT v podnikoch, sociálne začlenenie, verejné služby a kvalita života. Poskytovanie štatistických údajov v tejto oblasti je stále potrebné, pretože IKT majú stále významný vplyv na európske podniky a spoločnosti. Rozvoj participatívnej siete, celosvetová počítačová sieť, „internet vecí“, všadeprítomná pripojiteľnosť a siete budúcej generácie podčiarkujú potrebu štatistických informácií o informačnej spoločnosti. IKT a inovácie súvisiace s IKT sa okrem toho považujú za základný vstup pre rozvoj znalostnej ekonomiky. Internet sa stále viac mení z informačného zdroja na participatívnu celosvetovú sieť. Obyvatelia stále viac prispievajú do siete a využívajú ju na účely blogu, spoločného využívania médií a nadväzovania spoločenských kontaktov. Sú zjavné náznaky, že internet sa rozvinie do celosvetovej počítačovej siete umožňujúcej včasný prístup k bezpečným počítačovým zdrojom. Tento rozvoj je dôležitý najmä pre európske podniky, pretože sa prostredníctvom lepšieho rozdelenia zdrojov očakávajú značné prínosy pre produktivitu. V budúcnosti bude stále viac zariadení, senzorov a objektov spojených prostredníctvom pevných alebo bezdrôtových sietí. Dokážu vzájomne pôsobiť s prostredím a autonómne zasielať informácie do iných zariadení. Tento rozvoj „internetu vecí“ bude dôležitý pre dopravu, životné prostredie, zdravotníctvo, trvalú udržateľnosť a bezpečnostné systémy a prinesie veľké zvýšenie efektívnosti v hospodárstve. Mobilné zariadenia sa stávajú dômyselnejšími a spájajú v jednom zariadení niekoľko funkcií. Ľudia stále viac používajú mobilné zariadenia, ktoré sa bezdrôtovo pripájajú k internetu, na vyhľadávanie a zasielanie informácií. Týmto spôsobom sa posilní rozvoj participatívnej siete a stimulujú miestne služby. Jedným z dôsledkov týchto trendov je zvýšenie prenosu údajov, ktorým sa bude stimulovať prechod na široké pásmo druhej generácie založené na internetovom protokole a poskytujúce značne vyššie rýchlosti. Prechod k sieťam budúcej generácie je jednou z najvýznamnejších výziev charakterizujúcich elektronickú komunikáciu v nasledujúcich rokoch. Komisia po konzultácii s členskými štátmi vytvorila index širokopásmového výkonu na zhodnotenie celkovej výkonnosti členských štátov v širokom spektre faktorov, medzi ktoré patria rôzne sociálno-ekonomické aspekty, ako aj využívanie vyspelých služieb. Štatistické údaje majú veľký význam pre pokračovanie v monitorovaní výkonnosti v tejto oblasti. Štrukturálne ukazovatele použité v jarnej správe Európskej rady si vyžadujú ukazovatele založené na jednotných štatistických informáciách z oblasti informačnej spoločnosti. |130 | Existujúce ustanovenia v oblasti návrhu V nariadení (ES) č. 808/2004 z 21. apríla 2004 o štatistikách Spoločenstva o informačnej spoločnosti[3] je vymedzené poskytovanie ročných štatistických údajov pre dva moduly „podniky a informačná spoločnosť“ a „domácnosti/jednotlivci a informačná spoločnosť“. Nariadenie obsahuje maximálny časový limit 5 rokov po nadobudnutí jeho účinnosti. Hlavné zainteresované strany uznávajú, že hlavné ciele tohto nariadenia sa do značnej miery dosiahli. Súvisiaci proces harmonizácie v celej Európskej únii výrazne ovplyvnil rozvoj štatistík o IKT na celom svete, čo viedlo k tomu, že Štatistický úrad Európskych spoločenstiev (Eurostat) a Európsky štatistický systém získali vedúce postavenie. Návrh na zmenu a doplnenie nariadenia (ES) č. 808/2004 zabezpečí poskytovanie štatistických údajov o využívaní IKT v domácnostiach, jednotlivcami a v podnikoch na účely hodnotiaceho rámca a jeho ďalšieho rozvoja v rámci lisabonskej stratégie. Cieľom tejto zmeny a doplnenia je súčasne aktualizovať oblasti poskytovaných štatistických údajov, aby sa zabezpečil nový rozvoj v oblasti IKT. Okrem toho by sa zlepšili prostriedky na analýzu údajov s cieľom lepšie využívať štatistické údaje a znížiť zaťaženie respondentov. Tento cieľ sa dosiahne zavedením nových metód analýzy údajov ako súčasti navrhovaného programu modernizácie európskej podnikovej a obchodnej štatistiky (MEETS)[4]. Navrhované nariadenie je v súlade s novým politickým prístupom Komisie, ktorého cieľom je zjednodušenie právnych predpisov a lepšia právna regulácia v zmysle oznámení zo 14. novembra 2006 „Strategické hodnotenie programu Lepšia právna regulácia v Európskej únii“ [5] a „o znížení administratívneho zaťaženia, zjednodušení a stanovení priorít v oblasti štatistiky Spoločenstva“[6]. Ide o jedno z urýchlených opatrení uvedených v prílohe III k oznámeniu z 24. januára 2007 „Akčný program na znižovanie administratívnej záťaže v Európskej únii“[7]. |140 | Súlad s ostatnými politikami a cieľmi Únie Služby informačnej spoločnosti sa považujú za veľmi dôležité pre rozvoj európskeho vnútorného trhu[8]. Najmä elektronický obchod poskytuje značné pracovné príležitosti; stimuluje rast a investície do inovácií zo strany podnikov a môže prispieť k zvýšenej konkurencieschopnosti. Z tohto hľadiska je dôležité monitorovať elektronický obchod v rámci vnútorného trhu pomocou štatistických ukazovateľov. Jednotné štatistické informácie sú užitočné na vymedzenie a oznamovanie ukazovateľov týkajúcich sa spôsobilosti v oblasti IKT a teda na stanovenie jednotného rámca ukazovateľov a referenčných hodnôt na monitorovanie pokroku smerom k lisabonským cieľom v oblasti vzdelávania a odbornej prípravy[9]. Návrh je v súlade s prioritami Komisie a iniciatívou zameranou na lepšiu reguláciu, zjednodušenie a obmedzenie zaťaženia respondentov. |Konzultácie so zainteresovanými stranami a hodnotenie vplyvu |Konzultácie so zainteresovanými stranami |211 | Konzultačné metódy, hlavné cieľové odvetvia a všeobecný profil respondentov O návrhu sa diskutovalo s poskytovateľmi údajov v európskom štatistickom systéme v príslušnej pracovnej skupine a s riaditeľmi štatistických úradov a riaditeľmi pre podnikovú a sociálnu štatistiku. Po druhé, uskutočnili sa konzultácie s príslušnými GR a útvarmi Komisie (GR INFSO, GR ENTR, GR MARKT, GR SANCO, GR REGIO, GR EAC, GR EMPL a GR JRC). Po tretie, o návrhu sa diskutovalo s medzinárodnými organizáciami (OECD – Organizácia pre hospodársku spoluprácu a rozvoj). |212 | Zhrnutie odpovedí a spôsob ich zohľadnenia Tento návrh je výsledkom intenzívnych rokovaní všetkých zainteresovaných strán. Vzhľadom na rýchlo sa meniacu povahu IKT sa považuje za dôležité zachovať v návrhu flexibilitu, pokiaľ ide o oblasti, o ktorých by sa mali poskytovať štatistické údaje. V tejto súvislosti je potrebné, aby sa štatistické údaje poskytovali rýchlo. Oblasti, o ktorých sa poskytujú štatistické údaje, sa aktualizovali s cieľom zabezpečiť súlad s očakávaným vývojom technológií informačnej spoločnosti. Prijali sa opatrenia na zabezpečenie súladu s inými sociálnymi štatistikami. Nakoniec, prostredníctvom poskytovania záznamov individuálnych údajov vznikne väčší potenciál na analýzu štatistických údajov. |Získavanie a využívanie expertízy |221 | Príslušné vedecké/odborné oblasti Národnými zástupcami a zástupcami Komisie (GR JRC, GR INFSO, GR ENTR, GR MARKT, GR SANCO) na stretnutiach osobitnej skupiny GR Eurostat a pracovnej skupiny pre „štatistiku o informačnej spoločnosti“ boli všetci odborníci so znalosťami v oblasti existujúcich právnych predpisov, vnútroštátnych systémov zberu a spracovania štatistiky o informačnej spoločnosti a nových trendov v rozvoji IKT. |222 | Použitá metodika Počas procesu prípravy odborníci prispeli k stretnutiam osobitnej skupiny a pracovnej skupiny a písomným konzultáciám. |223 | Hlavné oslovené organizácie/odborníci Hlavnými odborníkmi boli pracovníci národných štatistických úradov a GR JRC, GR INFSO, GR ENTR, GR MARKT, GR SANCO, GR REGIO, GR EAC a GR EMPL. |2249 | Zhrnutie prijatých a využitých odporúčaní Existencia potenciálnych závažných rizík s nezvratnými následkami sa neuvádzala. |225 | Odborníci prispeli k vymedzeniu nových oblastí súvisiacich s využívaním počítačov a internetu, o ktorých by sa v budúcnosti mali zhromažďovať štatistické údaje. |226 | Prostriedky použité na zverejnenie odborných odporúčaní Pracovné dokumenty a zápisnice zo stretnutí osobitnej skupiny a pracovnej skupiny sú k dispozícii na internetovej stránke CIRCA. |230 | Analýza vplyvov a dôsledkov Určili sa dve možnosti: Možnosť 1: (Účinnosť súčasného nariadenia sa stráca v roku 2009) – Nebolo by možné uskutočniť prieskumy o využívaní IKT v podnikoch a v domácnostiach a získať zosúladené údaje na európskej úrovni uplatňované európskymi právnymi predpismi. Dôsledkom by bol postupný návrat k stavu pred rokom 2005. Štatistické ukazovatele sa medzi krajinami nezosúladili, a preto sa nedajú porovnať. Súbor ukazovateľov nebol prispôsobený politickým potrebám na európskej úrovni. Keďže medzi členskými štátmi naďalej existujú značné rozdiely vo využívaní IKT, je veľmi pravdepodobné, že členské štáty by sa zamerali na odlišné ukazovatele týkajúce sa IKT. Medzi zberom štatistických údajov na vnútroštátnej úrovni a uverejnením na európskej úrovni bolo značné časové oneskorenie. Uplatňované normy kvality by sa medzi jednotlivými krajinami líšili. To by viedlo k stavu, že jednotlivé zbery štatistických údajov, veľmi pravdepodobne zo súkromného sektora, by nahradili oficiálne štatistické údaje na európskej úrovni, čo by viedlo k strate dôveryhodnosti štatistických údajov na európskej úrovni a na úrovni členských štátov. Pre európske politické inštitúcie a členské štáty by bolo stále ťažšie zabezpečiť zosúladený prístup. Možnosť 2: (Súčasné nariadenie sa zmení a doplní) – Zmena a doplnenie súčasného nariadenia by zabezpečila nepretržité poskytovanie štatistických údajov o informačnej spoločnosti. V rámci Európskej únie by sa zosúladilo vymedzenie štatistických ukazovateľov. Ďalšie zosúladenie by sa dosiahlo prostredníctvom vymedzenia jednotného vzorového dotazníka a aktualizáciou metodickej príručky, v ktorej by sa vymedzili aj spoločné zásady kvality. Súbor ukazovateľov by sa prispôsobil príslušným politickým potrebám na európskej úrovni. Medzi členskými štátmi by sa zosúladilo obdobie zberu údajov, čo je dôležité pre vyváženie sezónnych vplyvov. Zaručilo by sa rýchle uverejnenie štatistických údajov na európskej úrovni. Uznávanie a dôveryhodnosť štatistických údajov na európskej úrovni a na úrovni členských štátov by boli vyššie ako v prípade možnosti 1. Značne by sa uľahčilo porovnávacie hodnotenie európskych a vnútroštátnych politík. Skončením účinnosti súčasného nariadenia by sa výrazne neznížilo zaťaženie respondentov, pretože členské štáty by naďalej zhromažďovali štatistické údaje o informačnej spoločnosti na vnútroštátnej úrovni. |Právne prvky návrhu |305 | Zhrnutie navrhovaného opatrenia Cieľom zmeneného a doplneného nariadenia je zabezpečiť pokračovanie existujúceho jednotného rámca pre systematickú tvorbu spoľahlivej, zosúladenej, včasnej a kvalitnej štatistiky Spoločenstva o informačnej spoločnosti a poskytovanie ročných štatistických údajov o využívaní IKT v podnikoch a domácnostiach. Cieľom návrhu je okrem toho aktualizovať nariadenie podľa potrieb rýchlo sa rozvíjajúcej štatistickej oblasti. |310 | Právny základ V článku 285 Zmluvy o založení Európskeho spoločenstva sa stanovuje právny základ štatistiky Spoločenstva. Rada, konajúc v súlade s postupom spolurozhodovania, prijíma opatrenia na tvorbu štatistiky, ak je to potrebné na plnenie činností Spoločenstva. V tomto článku sa stanovujú požiadavky týkajúce sa tvorby štatistiky Spoločenstva a vyžaduje sa súlad s normami nestrannosti, spoľahlivosti, objektivity, vedeckej nezávislosti, nákladovej efektívnosti a ochrany dôverných štatistických údajov. |320 | Zásada subsidiarity Zásada subsidiarity sa uplatňuje, ak návrh nepatrí do výhradnej právomoci Spoločenstva. |Ciele návrhu nemôžu členské štáty dostatočne dosiahnuť z tohto (týchto) dôvodu(-ov): |321 | Ciele tohto návrhu, a to stanovenie spoločného rámca na systematickú tvorbu štatistiky Spoločenstva týkajúcej sa informačnej spoločnosti, nie je možné uspokojivo dosiahnuť na úrovni jednotlivých členských štátov. |Opatrenie Spoločenstva je vhodnejšie na dosiahnutie cieľov návrhu z tohto dôvodu(-ov): |324 | Ciele sa môžu lepšie dosiahnuť na úrovni Spoločenstva na základe právneho aktu Spoločenstva, pretože len Komisia môže koordinovať potrebnú harmonizáciu štatistických informácií na úrovni Spoločenstva, zatiaľ čo zber údajov a spracovanie porovnateľnej štatistiky o informačnej spoločnosti môžu zabezpečovať členské štáty. Spoločenstvo môže preto na tento účel prijať opatrenie v súlade so zásadou subsidiarity zakotvenou v článku 5 zmluvy. |325 | Značne sa uľahčí formulácia politík na európskej úrovni a porovnávacie hodnotenie týchto európskych politík. Porovnávacím hodnotením sa uľahčí porovnanie medzi členskými štátmi. |327 | Cieľom tohto nariadenia je ustanoviť spoločný rámec na systematickú tvorbu štatistík Spoločenstva o informačnej spoločnosti na európskej úrovni. Tento cieľ sa môže najlepšie dosiahnuť koordináciou na európskej úrovni. |Návrh je preto v súlade so zásadou subsidiarity. |Zásada proporcionality Návrh je v súlade so zásadou proporcionality z tohto (týchto) dôvodu(-ov). |331 | V súlade so zásadou proporcionality sa toto nariadenie obmedzuje na minimum potrebné na dosiahnutie jeho cieľa a neprekračuje rámec nevyhnutný na tento účel. V tomto nariadení sa jednotlivým členským štátom neurčujú postupy zberu údajov, stanovujú sa v ňom len údaje, ktoré sa majú poskytovať s cieľom zabezpečiť harmonizovanú štruktúru a časový plán. |332 | Navrhovaná zmena a doplnenie nariadenia Európskeho parlamentu a Rady (ES) č. 808/2004 nezaväzuje členské štáty zmeniť systém tvorby štatistík o informačnej spoločnosti. Návrh obsahuje prispôsobenie iným sociálnym štatistikám týkajúcim sa spoločného súboru sociálno-ekonomických východiskových premenných. Poskytovanie záznamov individuálnych údajov by súčasne znamenalo menšie zaťaženie národných štatistických úradov. Zaťaženie podnikov sa udržiava na stabilnej úrovni po jeho značnom znížení v rámci programu vykonávacích opatrení v roku 2007[10]. |Výber nástrojov |341 | Navrhované nástroje: nariadenie. |342 | Iné prostriedky by neboli primerané z tohto dôvodu(-ov): Výber vhodného nástroja závisí od cieľa právneho predpisu. Vzhľadom na požiadavky na informácie na európskej úrovni sa v oblasti štatistiky Spoločenstva zvykli ako základné akty používať skôr nariadenia ako smernice. Nariadenie sa uprednostňuje preto, že ustanovuje rovnaký právny predpis v celom Spoločenstve, čím sa zabezpečuje jeho presné a jednotné uplatňovanie členskými štátmi. Je priamo uplatniteľné, čo znamená, že sa nemusí transponovať do vnútroštátnych právnych predpisov. Na rozdiel od nariadenia sú smernice, ktorých cieľom je zosúladiť vnútroštátne právne predpisy, záväzné pre členské štáty, pokiaľ ide o ich ciele, ale vnútroštátnym orgánom ponechávajú možnosť výberu formy a metód na dosiahnutie týchto cieľov. Musia byť tiež transponované do vnútroštátnych právnych predpisov. Použitie nariadenia je v súlade s ostatnými štatistickými právnymi aktmi prijatými od roku 1997. |Vplyv na rozpočet |401 | Zber údajov nemá žiadny nový vplyv na rozpočet Spoločenstva. |Doplňujúce informácie |510 | Zjednodušenie |511 | Návrhom sa zjednodušujú administratívne postupy pre verejné subjekty (na úrovni EÚ alebo na vnútroštátnej úrovni), ako aj pre súkromné subjekty. |513 | V návrhu sú stanovené oblasti, v ktorých by sa mali zhromažďovať údaje o informačnej spoločnosti, a vymedzené členenia alebo sociálno-ekonomické východiskové ukazovatele na poskytovanie údajov. V návrhu je jednoznačne uvedené, že poskytovanie ročných údajov by sa týkalo iba podsúboru oblastí a členení. Poskytovanie záznamov individuálnych údajov pre modul o jednotlivcoch/domácnostiach namiesto súhrnných údajov znamená zníženie zaťaženia národných štatistických úradov, pretože nemusia vypracovávať súhrnné záznamy. |514 | Tento návrh je jedným z urýchlených opatrení uvedených v prílohe III k oznámeniu „Akčný program na znižovanie administratívnej záťaže v Európskej únii“. Pracovný dokument Komisie (KOM(2008) 35) informuje o značnom pokroku, ktorý sa dosiahol v znižovaní zaťaženia podnikov prostredníctvom zjednodušenia a kratšieho zoznamu štatistických ukazovateľov vo vykonávacom nariadení z roku 2007. |E-13485 |2008/0201 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie Európskeho parlamentu a Rady (ES) č. 808/2004 o štatistikách Spoločenstva o informačnej spoločnosti (Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 285 ods. 1,so zreteľom na návrh Komisie[11],so zreteľom na stanovisko Výboru pre štatistický program, ktorý bol zriadený rozhodnutím Rady 89/382/EHS, Euratom[12],konajúc v súlade s postupom stanoveným v článku 251 zmluvy[13],keďže:1.  Každoročné poskytovanie štatistík o informačnej spoločnosti ustanovené v nariadení Európskeho parlamentu a Rady (ES) 808/2004 z 21. apríla 2004[14] sa obmedzuje na päť referenčných rokov po dátume nadobudnutia účinnosti nariadenia a skončí sa v roku 2009. Na európskej úrovni však naďalej existuje potreba každoročného poskytovania jednotných štatistických informácií o informačnej spoločnosti.2.  Na jarnom zasadnutí Európskej rady v marci 2005 sa vyzdvihol význam budovania úplne otvorenej informačnej spoločnosti založenej na širokom využívaní informačných a komunikačných technológií (IKT) vo verejných službách, malých a stredných podnikoch (MSP) a domácnostiach.3.  Na jarnom zasadnutí Európskej rady v marci 2006 sa uznal rozhodujúci význam produktívnejšieho využívania informačných a komunikačných technológií v podnikoch a administratívnych organizáciách a Komisia a členské štáty boli vyzvané, aby aktívne uskutočňovali stratégiu i2010. V tejto stratégii sa podporuje otvorené a konkurenčné digitálne hospodárstvo a vyzdvihuje IKT ako hnacia sila začlenenia a kvality života. Považuje sa za hlavný faktor v obnovenom lisabonskom partnerstve pre rast a zamestnanosť.4.  Skupina na vysokej úrovni pre i2010 schválila v apríli 2006 hodnotiaci rámec i2010, v ktorom je uvedený zoznam kľúčových ukazovateľov na porovnávacie hodnotenie rozvoja európskej informačnej spoločnosti, ako je stanovené v stratégii i2010.5.  Rozhodnutie Európskeho parlamentu a Rady č. 1639/2006/ES z 24. októbra 2006, ktorým sa ustanovuje rámcový program pre konkurencieschopnosť a inovácie (2007 - 2013)[15], pomáha zvýšiť konkurencieschopnosť a inovačnú kapacitu v Spoločenstve s cieľom podporiť vývoj znalostnej spoločnosti a podporiť trvalo udržateľný rozvoj založený na vyváženom hospodárskom raste. Rozhodnutie vyžaduje, aby si Spoločenstvo vytvorilo spoľahlivý analytický základ na podporu politiky vykonávanej v príslušných oblastiach. Program podporuje akcie na analýzy politík založené na oficiálnych štatistikách.6.  Na rokovaní ministrov o digitálnej integrácii v decembri 2007 bolo v záveroch predsedníctva uvítané oznámenie Komisie o európskej iniciatíve o digitálnej integrácii – „Informačná spoločnosť pre všetkých“[16]. Význam podpory digitálnej integrácie sa uznal za hlavný európsky cieľ. Komisia a ministri boli osobitne vyzvaní, aby prijali digitálnu integráciu ako nový rozmer sociálnych politík. Politiky digitálnej integrácie by sa mali zaoberať prekážkami dostupnosti IKT, prekonaním rozdielov v digitálnej spôsobilosti a podporou účinného zapojenia jednotlivcov, ktorí zaostávajú v oblasti informačnej spoločnosti.7.  Ukazovatele pre porovnávacie hodnotenie rozvoja informačnej spoločnosti vyjadrené v politických stratégiách Spoločenstva, medzi ktoré patrí hodnotiaci rámec i2010 stratégie i2010 a jeho ďalší rozvoj v rámci lisabonskej stratégie, musia byť založené na jednotných štatistických informáciách.8.  Nariadenie (ES) č. 808/2004 by sa preto malo zodpovedajúcim spôsobom zmeniť a doplniť,PRIJALI TOTO NARIADENIE:Článok 1Nariadenie (ES) č. 808/2004 sa mení a dopĺňa takto:9.  V článku 3 sa odsek 1 nahrádza takto:„1. Štatistiky, ktoré sa majú zostavovať, obsahujú informácie potrebné na porovnávacie hodnotenie politických stratégií Spoločenstva v oblasti rozvoja európskeho informačného priestoru, podnikových inovácií a európskej informačnej spoločnosti, napríklad, medzi ktoré patrí hodnotiaci rámec i2010 a jeho rozvoj v rámci lisabonskej stratégie, a informácie užitočné pre štrukturálne ukazovatele a ďalšie informácie potrebné na zabezpečenie jednotného základu, na ktorom sa má analyzovať informačná spoločnosť.“10.  V článku 6 sa odsek 1 nahrádza takto:„1. Členské štáty zasielajú údaje a metaúdaje, ktoré sú požadované týmto nariadením a jeho vykonávacími opatreniami, vrátane dôverných údajov, Komisii (Eurostatu) v súlade s existujúcimi ustanoveniami Spoločenstva o prenose štatisticky dôverných údajov. Tieto ustanovenia Spoločenstva sa použijú pri spracovaní výsledkov, pokiaľ obsahujú dôverné údaje.“11.  V článku 7 sa odsek 2 nahrádza takto:„2. Na účely tohto nariadenia sa na zaslané údaje vzťahujú tieto aspekty hodnotenia kvality:12.  „relevantnosť“ vyjadruje mieru, do akej štatistika zodpovedá súčasným a potenciálnym potrebám užívateľov;13.  „presnosť“ vyjadruje blízkosť odhadov k neznámym pravdivým hodnotám;14.  „včasnosť“ vyjadruje časový odstup medzi sprístupnením informácie a udalosťou alebo javom, ktoré opisuje;15.  „časová presnosť“ vyjadruje časový posun medzi dátumom uverejnenia údajov a cieľovým dátumom, kedy mali byť poskytnuté;16.  „dostupnosť“ a „jednoznačnosť“ vyjadrujú podmienky a spôsoby, ktorými užívatelia môžu údaje získať, využívať a interpretovať;17.  „porovnateľnosť“ sa týka merania vplyvu rozdielov v uplatnených štatistických pojmoch a nástrojoch a postupoch merania pri porovnávaní štatistík medzi rozličnými zemepisnými oblasťami, sektormi alebo v čase;18.  „koherencia“ sa týka vhodnosti štatistických údajov na spoľahlivé vzájomné kombinovanie rôznymi spôsobmi a na rôzne účely.Pri uplatňovaní dimenzií hodnotenia kvality Komisia (Eurostat) v úzkej spolupráci s členskými štátmi vypracuje podrobné kritériá hodnotenia kvality a spoločné normy na zabezpečenie kvality poskytovaných údajov. Tieto normy sa uverejňujú v metodickej príručke.“19.  Prílohy I a II sa nahrádzajú prílohami I a II k tomuto nariadeniu.Článok 2Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predseda„PRÍLOHA IModul 1: Podniky a informačná spoločnosť20.  CIELECieľom tohto modulu je včasné poskytnutie štatistiky o podnikoch a informačnej spoločnosti. Tento modul poskytuje rámec pre požiadavky z hľadiska pokrytia a periodicity, zahrnutých tém, členenia poskytovaných údajov, druhu poskytovaných údajov a akýchkoľvek potrebných pilotných štúdií.21.  PokrytieTento modul sa vzťahuje na podnikové činnosti v rámci sekcií C až N a R a divízie 95 štatistickej klasifikácie ekonomických činností v Európskom spoločenstve (NACE REV. 2).Štatistiky budú spracované za podnikové jednotky.22.  Periodicita poskytovania údajovPo nadobudnutí účinnosti tohto nariadenia sa štatistiky budú poskytovať ročne. Nie všetky ukazovatele bude potrebné poskytovať každý rok; periodicita poskytovania jednotlivých ukazovateľov bude stanovená a odsúhlasená ako súčasť vykonávacích opatrení uvedených v článku 8.23.  Zahrnuté oblastiPoskytované ukazovatele budú zostavené na základe tohto zoznamu oblastí:-  IKT systémy a ich využitie v podnikoch,-  využívanie internetu a iných elektronických sietí v podnikoch,-  elektronický obchod,-  procesy elektronického podnikania a organizačné aspekty,-  využívanie IKT podnikmi na výmenu informácií a služieb s vládami a verejnými správami (elektronická štátna správa),-  spôsobilosť v oblasti IKT v podnikovej jednotke a potreba zručností v oblasti IKT,-  prekážky brániace využívaniu IKT, internetu a iných elektronických sietí, elektronického obchodu a procesov elektronického podnikania,-  výdavky a investície v oblasti IKT,-  bezpečnosť a dôveryhodnosť IKT,-  IKT a trvalo udržateľný rozvoj,-  vplyv IKT na produktivitu, hospodársky rast, zamestnanosť, podnikovú organizáciu a životné prostredie,-  využívanie IKT na podporu vnútroštátnej a medzinárodnej hospodárskej integrácie,-  prístup k internetu a iným sieťovým technológiám na pripojenie objektov a zariadení („internet vecí“) a ich využívanie,-  prístup k technológiám umožňujúcim pripojenie k internetu alebo iným sieťam z akéhokoľvek miesta v akomkoľvek čase (všadeprítomná pripojiteľnosť) a ich využívanie,Nie všetky oblasti bude potrebné pokrývať každý rok.24.  Členenie poskytovaných údajovNie všetky členenia bude potrebné poskytovať každý rok; požadované členenia sa budú zostavovať podľa tohto zoznamu a odsúhlasia sa ako súčasť vykonávacích opatrení:-  podľa veľkostnej triedy,-  podľa položky NACE,-  podľa regiónu: regionálne členenia budú obmedzené najviac tromi zoskupeniami.-  Druh poskytovaných údajovČlenské štáty budú zasielať súhrnné údaje Komisii (Eurostatu).25.  Pilotné štúdieKedykoľvek sa objavia dôležité požiadavky na nové údaje alebo sa očakáva nedostatočná kvalita údajov, Komisia zavedie pilotné štúdie alebo testovacie opatrenia, ktoré členské štáty uskutočnia na dobrovoľnom základe pred akýmkoľvek zberom údajov. V takýchto pilotných štúdiách sa posúdi uskutočniteľnosť príslušného zberu údajov, s prihliadnutím na prínosy dostupnosti údajov vo vzťahu k nákladom na zber a zaťaženie respondentov. Výsledky pilotných štúdií alebo testovacích opatrení prispejú k vymedzeniu nových ukazovateľov.PRÍLOHA IIModul 2: JEDNOTLIVCI, DOMÁCNOSTI A INFORMAčNÁ SPOLOčNOSť26.  CIELECieľom tohto modulu je včasné poskytovanie štatistiky o jednotlivcoch, domácnostiach a informačnej spoločnosti. Tento modul poskytuje rámec pre požiadavky z hľadiska pokrytia a periodicity, zahrnutých oblastí, členenia a druhu poskytovaných údajov a akýchkoľvek potrebných pilotných štúdií.27.  PokrytieTento modul pokrýva štatistiky o jednotlivcoch a domácnostiach.28.  Periodicita poskytovania údajovPo nadobudnutí účinnosti tohto nariadenia sa štatistiky budú poskytovať ročne. Nie všetky ukazovatele bude potrebné poskytovať každý rok; periodicita poskytovania jednotlivých ukazovateľov bude stanovená a odsúhlasená ako súčasť vykonávacích opatrení uvedených v článku 8.29.  Zahrnuté oblastiPoskytované ukazovatele budú zostavené na základe tohto zoznamu oblastí:-  prístup jednotlivcov a/alebo domácností k IKT a ich využívanie,-  využívanie internetu a iných elektronických sietí na rôzne účely jednotlivcami a/alebo domácnosťami,-  bezpečnosť a dôveryhodnosť IKT,-  spôsobilosť a zručnosti v oblasti IKT,-  prekážky brániace využívaniu IKT a internetu,-  zistené vplyvy využívania IKT na jednotlivcov a/alebo na domácnosti,-  využívanie IKT jednotlivcami na výmenu informácií a služieb s vládami a verejnými správami (elektronická verejná správa),-  prístup k technológiám umožňujúcim pripojenie k internetu alebo iným sieťam z akéhokoľvek miesta v akomkoľvek čase (všadeprítomná pripojiteľnosť) a ich využívanie.Nie všetky oblasti bude potrebné pokrývať každý rok.30.  Sociálno-ekonomické východiskové ukazovatele pre poskytovanie údajovNie všetky ukazovatele bude potrebné poskytovať každý rok; požadované východiskové ukazovatele budú zostavené na základe tohto zoznamu a odsúhlasené ako súčasť vykonávacích opatrení:31.  v prípade štatistík poskytovaných o domácnostiach:32.  podľa druhu domácnosti,33.  podľa príjmovej skupiny,34.  podľa regiónu.35.  V prípade štatistík poskytovaných o jednotlivcoch:36.  podľa vekovej skupiny,37.  podľa pohlavia,38.  podľa úrovne vzdelania,39.  podľa postavenia v zamestnaní,40.  podľa faktického rodinného stavu,41.  podľa krajiny narodenia, štátnej príslušnosti,42.  podľa regiónu.43.  Druh poskytovaných údajovČlenské štáty budú Komisii (Eurostatu) zasielať záznamy individuálnych údajov, ktoré neumožnia priamu identifikáciu príslušných štatistických jednotiek.44.  Pilotné štúdieKedykoľvek sa objavia dôležité požiadavky na nové údaje alebo sa očakáva nedostatočná kvalita údajov alebo sa vyžadujú nové ukazovatele zložitej povahy, Komisia zavedie pilotné štúdie alebo testovacie opatrenia, ktoré členské štáty uskutočnia na dobrovoľnom základe pred akýmkoľvek zberom údajov. V takýchto pilotných štúdiách sa posúdi uskutočniteľnosť príslušného zberu údajov, s prihliadnutím na prínosy dostupnosti údajov vo vzťahu k nákladom na zber a zaťaženie respondentov. Výsledky pilotných štúdií alebo testovacích opatrení prispejú k vymedzeniu nových ukazovateľov.“[1] KOM(2005) 229 v konečnom znení.[2] http://ec.europa.eu/information_society/eeurope/i2010/benchmarking/index_en.htm[3] Ú. v. EÚ L 143, 30.4.2004, s. 49.[4] KOM(2007) 433 v konečnom znení.[5] KOM(2006) 689 v konečnom znení.[6] KOM(2006) 693 v konečnom znení.[7] KOM(2007) 23 v konečnom znení.[8] Ú. v. ES L 178, 17.7.2000, s. 1: Smernica Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode).[9] KOM(2007) 61 v konečnom znení.[10] KOM(2008) 35 v konečnom znení: Pracovný dokument Komisie z 30. januára 2008 „Znižovanie administratívnej záťaže v Európskej únii – Správa o pokroku za rok 2007 a výhľad na rok 2008“.[11] Ú. v. EÚ C , , s. .[12] Ú. v. ES L 181, 28.6.1989, s. 47.[13] Ú. v. EÚ C , , s. .[14] Ú. v. EÚ L 143, 30.4.2004, s. 49. Nariadenie zmenené a doplnené nariadením (ES) č. 1893/2006 (Ú. v. EÚ L 393, 30.12.2006, s. 1).[15] Ú. v. EÚ L 310, 9.11.2006, s. 15.[16] KOM(2007) 694 v konečnom znení.